cyanic-selkie/wikianc huggingface dataset:
Լարի Հեգմեն
Արտաքին հղումներ
Կատեգորիա:Սեպտեմբերի 21 ծնունդներ Կատեգորիա:1931 ծնունդներ Կատեգորիա:Նոյեմբերի 23 մահեր Կատեգորիա:2012 մահեր Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի ռեժիսորներ Կատեգորիա:Հոլիվուդյան փառքի ծառուղի Կատեգորիա:Քաղցկեղից մահացածներ Կատեգորիա:Լեյկոզից մահացածներ Կատեգորիա:Ամերիկացի պրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի կենսագիրներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ
Սերգիևսկայա (Լեկսայի վտակ)
Սերգիևսկայա (Сергиевская), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Լեկսա գետի աջ ափին՝ 1 կմ հեռավորության վրա։ Գետի երկարությունը 14 կմ է։
Արտաքին հղումներ
Կատեգորիա:Ռուսաստանի գետեր
Լա Լիգա 2015-16
Ֆուտբոլի Իսպանիայի առաջնություն 2015-2016, անցկացվել է 2015-2016 թվականներին։ Առաջնությունն անցկացվել է «աշուն-գարուն» համակարգով։ 24-րդ անգամ չեմպիոն է դարձել Բարսելոնան։
Առաջնությունը սկսվել է 2015 թվականի օգոստոսի 21-ին և ավարտվել 2016 թվականի մայիսի 15-ին։
Առաջնության վիճակագրություն
Աղբյուր՝ championat.com
Ծանոթագրություններ
Կատեգորիա:Լա Լիգայի մրցաշրջաններ Կատեգորիա:2015-16 եվրոպական ֆուտբոլային լիգաներում
Ակխորսու
Ակխորսու, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։ Գտնվում էր Գյումուշխանե քաղաքից 36 կմ հյուսիս-արևելք, Դեսերմենդերեսի և Լարխանդերե գետերի հովտում, Տրապիզոն-Գյումուշխանե ճանապարհից ձախ ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Պաուլ Վեգեներ
Պաուլ Վեգեներ (Paul Wegener, ), գերմանացի դերասան և կինոռեժիսոր, կինոէքսպրեսիոնիզմի հիմնադիրնեից մեկը։
Կյանք և գործունեություն
Պաուլ Վեգեները ծնվել է 1874 թվականի դեկտեմբերի 11-ին Առնոլդսդորֆում (Արևելյան Պրուսիա, Գերմանիա) տեքստիլ ֆաբրիկայի սեփականատեր Օտտո Վեգեների և նրա կնոջ՝ Աննայի ընտանիքում։ 1883-1886 թվականներին նա Ռոսելում հաճախել է կաթոլիկ գիմնազիա։ 1886-1893 թվականներին Կյոնիգսբերգի գիմնազիայում ուսանելու ժամանակ նա իր ընկերների հետ հիմնել է դրամատիկական խմբակ։ 1894-1895 թվականներին իր հոր ցանկությամբ Ֆրայբուրգում և Լայպցիգում սովորել է իրավագիտություն, սակայն հիմնականում մասնակցել է արվեստի և փիլիսոփայության դասախոսություններին։ Երբ նա թողնում է սովորելը, որպեսզի վերջնականապես դառնա դերասան, հայրը նրան զրկում է նյութական աջակցությունից։ 1896 թվականից դերասանական հմտությունների մասնավոր դասեր ստանալուց հետո եղել է դերասան նախ գավառում, իսկ 1905 թվականից՝ Բեռլինի Մաքս Ռայնհարդի Գերմանական թատրոնի թատերախմբում։ 1913 թվականից ի վեր նկարահանվել է ֆիլմերում։
Կինոկարիերա
Վերգենը լայն ճանաչում ձեռք բերեց «Պրահայի ուսանող» (Der Student von Prag: ein romantisches Drama, 1913) ֆիլմի շնորհիվ, որտեղ նա հանդես է եկել նաև որպես ռեժիսոր։
Հաջորդ նշանակալից աշխատանքը գլխավոր դերն էր «Գոլեմ» (Der Golem, 1915) ֆիլմում։
Պաուլ Վեգեների աշխատանքներում մեծ տեղ էին գրավում վեհասքանչ կերպարները կամ կախարդները, որոնց նա մարմնավորել է «Սումուրուն», «Փարավոնի կինը», «Լուկրեցիա Բորջիա», «Կենդանի Բուդդաներ», «Սվենգալի», «Ալրաուն», «Ռամփեր, մարդ-գազան» և այլ ֆիլմերում։
Վեգեները շարունակել է աշխատել հնչյունային կինոյում, բայց այդպես էլ չի ստեղծել այնպիսի դերեր, որոնք համեմատելի կլինեին իր նախկին գործերի հետ։ Չնայած այն հանգամանքին, որ ազգային սոցիալիզմի ժամանակաշրջանում նա նկարահանվում էր մի շարք քարոզչական ֆիլմերում, խորհրդային օկուպացիոն իշխանությունները նրան թույլատրեցին աշխատել, և որոշ ժամանակ նա նույնիսկ եղել է Բեռլինի ռազմական պարետի մշակույթի հարցերով խորհրդական։ «Նատան իմաստուն» ներկայացման մեջ կատարել է գլխավոր դեր, որի պրեմիերան տեղի է ունեցել 1945 թվականի սեպտեմբերի 7-ին Բեռլինի Գերմանական թատրոնում։ Այդ ներկայացման մեջ նա խաղացել է ավելի քան 60 անգամ, մինչև մի անգամ հենց բեմում ուշագնաց լինելը։
Մահ
Պաուլ Վենեգերը մահացել է 1948 թվականի սեպտեմբերի 13֊ին Բեռլինում։
Արտաքին հղումներ
Կատեգորիա:Գերմանացի ռեժիսորներ Կատեգորիա:Գերմանացի դերասաններ Կատեգորիա:Գերմանացի սցենարիստներ Կատեգորիա:Կինոռեժիսորներ Կատեգորիա:Թատրոնի դերասաններ
Ակկայա (Կուրուչայի գավառ)
Ակկայա, բնակավայր Արևմտյան Հայաստանում, Էրզրումի վիլայեթի Կուրուչայի գավառակում։ Գտնվում էր Կուրուչայ գյուղաքաղաքից հյուսիս-արևմուտք ։
Ծանոթագրություններ
Կատեգորիա:Արևմտյան Հայաստանի գյուղեր
Իբիապաբայի գավառ
Իբիապաբայի գավառ (Microrregião da Ibiapaba), գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 284 972 մարդ 2006 թվականի տվյալով։ Զբաղեցված տարածքը 5071,142 կմ²։ Բնակչության խտությունը 56,2  մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Սեարա նահանգի գավառներ
Վիլպենտ (Օդի գավառ)
Բնակչությունը 2008 թվականի դրությամբ կազմում է 1223 մարդ, բնակչության խտությունը` 79.42 մարդ/կմ²։ Բնակավայրը զբաղեցնում է 15.4 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 23 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 787 աշխատունակ (15-64 տարեկան) բնակիչ, որոնցից ակտիվ էին 558-ը, իսկ ոչ ակտիվները` 229։ Ակտիվության ցուցանիշը կազմում է 70,9 %։ 558 աշխատունակ մարդկանցից աշխատել է 465 անձ (255 տղամարդ և 210 կին)։ Գործազուրկ են եղել 93 անձ (51 տղամարդ և 42 կին)։ 229 անաշխատունակներից 78-ը եղել են աշակերտներ կամ ուսանողներ, 70-ը` թոշակառուներ, իսկ 81-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Alone
Երաժշտական տեսահոլովակ
Երգի տեսահոլովակը թողարկվել է 2016 թվականի դեկտեմբերի 2-ին ։ 2017 թվականի դեկտեմբերի դրությամբ՝ YouTube-ում տեսանյութը դիտվել է ավելի քան 520 մլն անգամ։
Տեսահոլովակի ռեժիսորներ՝ Rikkard & Tobias Häggbom, որոնք նկարահանել են «Faded» և «Sing Me to Sleep» երգերի տեսահոլովակները։
Alone (Restrung)
2017 թվականի փետրվարի 10-ին Ուոլքերը թողարկել է «Alone (Restrung)» երգի ակուստիկ տարբերակը, որը տեղի է ունեցել «Faded (Restrung)»-ի թողարկումից մեկ տարի անց։ Ակուստիկ տարբերակի տեսահոլովակը թողարկվել է 2017 թվականի փետրվարի 16-ին ։
Բարլ (գետ)
Բարլ, գետ Հարավարևելյան Անգլիայում, հոսում է Էքսմուր տարածաշրջանով։ Բարձրությունը ծովի մակարդակից 396,54 մետրից (1300 ոտնաքայլ ) 426,72 մետր է (1400 ոտնքայլ)։ Երկարությունը 40,23 մետր է (25 մղոն) կամ 39,6 մետր։ Ջրավազանի մակերեսը՝ 128 կմ² ։
Անվանում
Գետը 1219 թվականին հիշատակվել է են Բերգել ձևով, իսկ 1279-ին Բուրևել ձևով։
Ծագում է հին անգլերեն beorg wella՝ «լեռնային հոսք» բառակապակցությունից։ Բարլ ջրանունը ծագում է գաելերեն «լեռնային» բառից ։
Նկարագրություն
Հոսում է Սոմերսեթի շրջանի Էքսմուր տարածաշրջանի հյուսիսային հատվածից դեպի արևելք ։ Այն հոսում է 11.27 կմ (7 մղոն) հեռավորության վրա Դևոնի մոտ գտնվող Էքս գետի մեջ ։ Գետը և նրա հովիտը կենսաբանության համար գիտական հատուկ նշանակություն ունեցող վայրեր են։ Բազմաթիվ կիլոմետրեր ափամերձ տարածքների համար ծածկված են անտառներով  ։ Գետը հարմար է կայակավարության համար ։
Չանեսի լեռնաշղթայի վրա՝ վերին հոսանքում, կա 1.2 հա տարածք ունեցող Պինկերիի լճակի ջրամբար։ Այն ստեղծել են 19-րդ դարում հողատեր Ջոն Նայթը և նրա որդին։ Սկզբում այն ուներ 2.8 հա տարածք։ Ջրամբարի նպատակը անհայտ է, բայց նրանից ոչ հեռու են գտնվում փոքր ջրանցքի մնացորդները։
Տեսարժան վայրեր
Վիտիպուլում գետի վրա տեղակայված ուշ միջնադարում կառուցված վեցակամար Լենդեկր կամուրջը, իսկ Դալվերտոնին մոտ՝ հնադարյա քարե-սալաքարե Տարր Սփեթս կամուրջը։ Երկուսն էլ ճարտարապետական հուշարձաններ են։
Ծանոթագրություններ
Կատեգորիա:Անգլիայի գետեր
Ակմազար
Ակմազար, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 61 կմ հարավ-արևմուտք ։
Բնակչության մասին տեղեկություններ չեն պահպանվել։
Պավել Պեստել
Պավել Իվանովիչ Պեստել, ռուս ազնվական հեղափոխական, դեկաբրիստ, գնդապետ։
Մասնակցել է 1812 թվականի Հայրենական պատերազմին և ռուսական բանակի 1813-1814 թվականի արտասահմանյան արշավանքներին։ 1816 թվականին մտել է դեկաբրիստների «Փրկության միություն» ընկերության մեջ (որի կանոնադրության հիմնական հեղինակն էր), 1818 թվականին կազմակերպել է «Բարօրության միություն»-ը, 1821 թվականի մարտին ստեղծել և գլխավորել է դեկաբրիստների Հարավային ընկերությունը։ Մշակել է Ռուսաստանում սոցիալտնտեսական և քաղաքական բարեփոխումների նախագիծ (1824 թվականին կոչել է «Ռուսկայա պրավդա»), որը պահանջում էր ինքնակալության տապալում, ճորտատիրական իրավունքի վերացում, հանրապետության հաստատում (Պեստելը ռուսական ազատագրական շարժման մեջ հանրապետական ավանդների հիմնադիրն է)։ Պեստելի ծրագիրը սոցիալ-տնտեսական առումով բուրժուական էր՝ որոշ դեմոկրատական տարրերով, կրոնափիլիսոփայական տեսակետից դեիստական։ Պատմական պայմանների բերումով Պեստելը չկարողացավ հետևողականորեն լուծել կալվածատիրական հողատիրության հարցը, առաջարկում էր ճորտերին ազատել հողով և սահմանափակել կալվածատերերի հողատիրությունը, ինչպես նաև զինվորական հեղափոխություն, առանց ժողովրդական զանգվածների մասնակցության։ Ձերբակալվել է 1825 թվականի դեկտեմբերի 13-ին՝ ապստամբության նախօրեին, կախաղան է բարձրացվել 1826 թվականի հուլիսի 13-ին, չորս այլ դեկաբրիստների հետ, Պետրոպավլովյան ամրոցում։
Ծանոթագրություններ
Կատեգորիա:Ռուս հեղափոխականներ Կատեգորիա:Ռուս դեկաբրիստներ
Աղբուկ բարձր
Աղբուկ բարձր, կաղամբազգիների ընտանիքին պատկանող երկշաքիլավոր մոլախոտ։ Ունի զարգացած առանցքային արմատ՝ հաստ արմատներով, ճյուղավորվող, բայց վերձիգ ցողուն, որի բարձրությունը հասնում է մինձև 100։ Ցողունն պատված է մազիկներով, ամենաստորին մասում տերևները փետրաձև են, վերին տերևները՝ հատված, գծային մասերով, երկարավուն են ստորին մասում, ատամնավոր ելուններով։ Ծաղիկն ունի մերկ բաժակաթերթ և դեղին պսակաթերթեր։
Պտուղը պատիճ է՝ 50-100 երկարությամբ, կարճ կոթունով։ Անկանոն քառանկյունու տեսք ունեն սերմերը, դեղին են կամ դեղնադարչնագույն։ Դեղնավուն են նույնպես շաքիլները՝ կանաչ եզրերով։
Սերմերը տարածվում են հասունացած բույսի գլորվելու միջոցով։ Հայաստանում են տարածված նաև աղբուկ Լյոզելի, չորակող տեսակները, որոնք աճում են ցածրադիր ու նախալեռնային շրջանների հացաբույսերի ու խոտաբույսերի ցանքերում։
Այն տարածված է Եվրոպայում ու Ասիայում, Կովկասում, Միջին Ասիայում։
Աղբյուրներ
Կատեգորիա:Հայաստանի բույսեր Կատեգորիա:1753 թվականին նկարագրված բույսեր
Ուգո Տոկալի
Ուգո Տոկալի (Hugo Tocalli ), արգենտինացի ֆուտբոլիստ, ավելի ուշ՝ մարզիչ ։
Կարիերան
Տոկալին իր կարիերան սկսել է 1970 թվականին "Դեպորտիվո Մորոն" ակումբում։ 1971 թվականին նա միացել է «Նուևա Չիկագո» ակումբին, որտեղ խաղացել է մինչև 1974 թվականը։ 1975 թվականին կայացել է նրա առաջին մուտքը Կիլմես, հետագայում տեղափոխվել է նաև 1977 թվականին։ Այս ակումբում Ուգոն լեգենդար արգենտինացի խաղացող Դիեգո Մարադոնայի խաղընկերն էր։ Տոկալին վերադարձել է "Կիլմես" ակումբը 1978 թվականին և դարձել մասնիկ այն թիմի, որը նույն թվականին հաղթել է մետրոպոլիտանոյի առաջնությունը։ Նա մնացել է ակումբում մինչև 1983 թվականը։ Մինչև կարերայի ավարտը խաղալով կարճ շրջաններ "Ունիոնի" (Santa Fe) և "Ատլանտայի" (Բուենոս-Այրես) կազմերում ։
Արտաքին հղումներ
Կատեգորիա:Արգենտինոս Խունիորսի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ամերիկա Կալիի ֆուտբոլիստներ
Ակմազրա
Ակմազրա, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Բնակչության մասին տեղեկություններ չկան։
Ծանոթագրություններ
Կատեգորիա:Արևմտյան Հայաստանի գյուղեր
Ուֆայի Զագիր Իսմագիլովի անվան արվեստի պետական ինստիտուտ
Պատմություն
Ուֆայի Զագիր Իսմագիլովի անվան արվեստի պետական ակադեմիան հիմնադրվել է 1968 թվականին Ուֆայում գործող Մոսկվայի Գնեսինի անվան պետական երաժշտական մանկավարժական ինստիտուտի ուսումնա-խորհրդատվական հաստատության բազայի հիման վրա (ներկայումս Գնեսինների անվան ռուսական երաժշտական ակադեմիա)։ Ակադեմիայի շենքը գտնվում է քաղաքի հին հատվածում, և տեղակայված է Ազնվականների խորհրդարանի նախկին շենքում` Կիրովի թաղամասի Լենինի փողոց 14 հասցեում, որը կառուցվել է 1856 թվականին, դասական ոճով ըստ ճարտարապետ Ա. Ա. Գոպուսի նախագծի։
Սկզբում ինստիտուտում գործել են երկու ֆակուլտետներ` երաժշտական և թատերական, նաև 5 բազմապրոֆիլ ամբիոններ. 1969 թվականին բացվել է վոկալի բաժին, 1978 թվականին բացվել է փողային և հարվածային գործիքների բաժին։ 1973 թվականին ՌՍՖՍՀ Մշակույթի նախարարությունից գեղարվեստի բաժին բացելու թույլտվություն է ստացվել։
Պրոֆեսորա-դասախոսական կազմը ստեղծվել է Ռուսաստանի Մոսկվայի և Լենինգրադի` մայրաքաղաքային ԲՈւՀ-երի դասախոսներից և շրջանավարտներից։ Դասավանդողների մեծ մասը Գնեսինի անվան Պետական երաժշտական մանկավարժական ինստիտուտի մանկավարժներ էին։ Ներգրավվել են նաև Ուֆայի Արվեստի ուսումնարանի առաջատար մանկավարժներ։ 2003 թվականին ինստիտուտին շնորհվել է ակադեմիայի կարգավիճակ` Բարձրագույն մասնագիտական կրթության դաշնային պետական կրթական հաստատություն։
2015 թվականի դեկտեմբերին Ուֆայի արվեստի պետական ինստիտուտը կրկին ստացել է իր պատմական անունը`Զագիր Իսմագիլովի անվան Ուֆայի արվեստների պետական ինստիտուտ ։
Կառուցվածք
Ուֆայի Զ. Իսմագիլովի անվան արվեստի պետական ինստիտուտի 4 ֆակուլտետների 23 ամբիոնների մանկավարժները պատրաստում են 32 մասնագիտությունների և ուղղությունների բարձրագույն կրթության մասնագետներ։ Իր գոյության տարիների ընթացքում ԲՈՒՀ-ն ընդհանուր թվով 5000 բարձր որակավորման մասնագետներ է պատրաստել։
Մասնագիտություններ
Մասնագետների պատրաստումը կատարվում է արվեստների հետևյալ ոլորտներում. գործիքային կատարողականություն (դաշնամուր, նվագախմբային լարային գործիքներ, նվագախմբային փողային գործիքներ, ժողովրդական գործիքներ), վոկալ արվեստ, կոմպոզիցիա, երաժշտագիտություն, խմբավարություն, ռեժիսորություն և դերասանական արվեստ (դրամատիկական թատրոնի և կինոյի դերասան, տիկնիկային թատրոնի դերասան), գեղանկարչություն, թատերա-դեկորատիվ գեղանկարչություն, էթնոերաժշտագիտություն, քանդակագործություն, դիզայն, թատրոնագիտություն։ Արվեստի այս ոլորտներում իրականացվում են երաժշտական կատարողականության մասնագիտությունների ասիստենտության վերապատրաստական ծրագրեր և արվեստագիտության գիտական մասնագիտության ասպիրանտուրա։
Պրոֆեսորա-դասախոսական կազմ
Զագիր Իսմագիլովի անվան Ուֆայի արվեստների պետական ինստիտուտի պրոֆեսորա-դասախոսական կազմը կազմված է բարձր մասնագիտական որակավորում ունեցող կադրերից, որոնք մշակույթի և արվեստի բնագավառի գիտական կոչումներ, աստիճաններ և պատվավոր կոչումներ ունեցող մասնագետներ են։ 128 դրույքային մասնագետներից 4 -ը ակադեմիկոսներ են, 8-ը գիտության դոկտորներ, 28 թեկնածուներ, 24 պրոֆեսորներ, 44 դոցենտներ, 7 միջազգային մրցանակների դափնեկիրներ, 44 միջազգային և համառուսաստանյան մրցույթների դափնեկիրներ։ 53 մարդ արժանացել է Ռուսաստանի Դաշնության և Բաշկորտոստանի հանրապետության պատվավոր կոչումների։
Արտաքին հղումներ
Կատեգորիա:Ռուսաստանի բարձրագույն ուսումնական հաստատություններ Կատեգորիա:1968 հիմնադրումներ
Անգիլկուր լը Սար
Անգիլկուր լը Սար (Anguilcourt-le-Sart), համայնք Ֆրանսիայի Պիկարդիա մարզի Էնա գավառում։ Մտնում է Տերնիե համայնքի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02017։
Բնակչություն
Համայնքի բնակչությունը 2010 թվականին կազմում էր 292 մարդ։
Տնտեսություն
2010 թվականի տվյալներով՝ աշխատունակ տարիքի 182 մարդկանցից (15-64 տարեկան) 134-ը տնտեսապես ակտիվ էին, 48-ը՝ ոչ ակտիվ (ակտիվության ցուցանիշը՝ 73,6 %, 1999 թվականին եղել է 64,7 %)։ 134 աշխատունակ բնակիչներից 113-ը աշխատում էին (61 տղամարդ և 52 կին), անաշխատանք էին 21-ը (9 տղամարդ և 12 կին)։ 48 անգործունակ մարդկանցից 15-ը աշակերտեր կամ ուսանողներ էին, 18-ը՝ թոշակառու, 15-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Իսգանդար Համիդով
Իսգանդար Մեջիդ օղլու Համիդով (İsgəndər Məcid oğlu Həmidov, ), ադրբեջանցի քաղաքական և պետական գործիչ, Աբուլֆազ Էլչիբեյի կառավարության ներքին գործերի նախարար (1992—1993), Նացիոնալ-դեմոկրատական կուսակցության նախագահ, ոստիկանության գեներալ- լեյտենանտ։
Քաղաքական կարիերա
Իսգանդար Համիդովը ծնվել է 1948 թվականի ապրիլի 10-ին ԽՍՀՄ-ի Քարվաճառի շրջանում (պատմական հայկական տարածք է, այժմ մտնում է ԼՂՀ-ի մեջ), ՆԳԺԿ-ի աշխատակցի ընտանիքում։ 1965 թվականից ապրում է Բաքվում։ Կրթությամբ փաստաբան է։ 1980-ական թվականներին եղել է Բաքվի ներքին գործերի վարչության Սաբուչինի շրջանի հափշտակությունների դեմ պայքարի բաժնի ղեկավար ։ 1990 թ.-ից 1995 թվականներին եղել է խորհրդարանի անդամ։ 1991 թվականին նա դարձել է Ադրբեջանի ժողովրդական ճակատ կուսակցության անդամ ։ 1992 թվականի մայիսից մինչև 1993 թվականի ապրիլը Իսգանդար Համիդովը հանդիսացել է Ադրբեջանի ներքին գործերի նախարարը։ Հոկտեմբերին նա փորձել է Նախիջևանի Ինքնավար Հանրապետության ներքին գործերի նախարար նշանակել Սիյավուշ Մուստաֆաևին, բայց խորհրդարանը հրաժարվեց հաստատել նրան այդ պաշտոնում, ինչին Համիդովը ավելացրեց, որ եթե Նախիջևանի խորհրդարանը շարունակի "և հետագայում ևս դեմ արտահայտվի նախարարի կարծիքներին, ապա նա 15 րոպեի ընթացքում կցրի այն" և, որ "ՆԳՆ-ն հաշվեհարդար կտեսնի բոլոր նրանց հետ, ում գործողությունները հակասում են ազգային շահերին" : Նա այդ ժամանակ նաև հայտարարեց՝ "ես Նախիջևանում կարգ ու կանոն կհաստատեմ և, եթե անհրաժեշտ լինի դեմ կգնամ նաև Ալիևին" :
Ձերբակալություն, դատ և բանտարկություն
1995 թվականի մարտին երկրում տեղի ունեցան զինված բախումներ կառավարական զորքերի և Ադրբեջանի ՕՄՕՆ-ի միջև։ 1995 թվականի մարտի 17-ին Իսգանդար Համիդովը ձերբակալվում է (ձերբակալությունը համընկավ Բաքվում աբստամբների ճնշման հետ), մարտի 31-ին արգելվել է «Բօզ Գուրդ» կուսակցության գործունեությունը, որը ազգային անվտանգության նախարար Նամիգ Աբբասովը կապել է մարտյան դեպքերի հետ ։ Նախկին ներքին գործերի նախարարին մեղադրեցին 400 000 $ պետական միջոցների վատնման մեջ, նաև մեղադրեցին 701-րդ ոստիկանական բաժանմունքից փախուստի դիմած հանցագործի հանցակից լինելու և պաշտոնական դիրքի չարաշահման մեջ։ Նրա դեմ հարուցվեց № 20732 գործը ըստ 165 հոդվածի՝ խուլիգանություն, ըստ 88.1 հոդվածի՝ «խոշոր չափերի հափշտակություն» և ըստ 225 հոդվածի՝ պաշտոնական դիրքի չարաշահում ։ Դատն անցավ նույն թվականի սեպտեմբերի 7-ից 15-ը, որի արդյունքում դատարանը նրան դատապարտեց 14 տարվա ազատազրկման պետական միջոցները վատնելու և պաշտոնական դիրքը չարաշահելու համար ազատազրկումը եղավ գույքի բռնագրավմամբ ։
Իսգանդար Համիդովը սկզբում պահվեց ազգային անվտանգության նախարարության քննչական մեկուսարանում, այնուհետև № 9 հատուկ գաղութում ։ Բաքվի Սուրխանի շրջանային դատարանի որոշմամբ 1997 թվականի հոկտեմբերին Իսգանդար Համիդովը “ազատազրկման վայրի ռեժիմի խախտման” համար երեք տարով տեղափոխվեց Գաբիստանի բանտ ։ 2000 թվականի հոկտեմբերին նրան նորից տեղափոխում են № 9 հատուկ գաղութ, սակայն 2001 թվականի փետրվարի 8-ին նա նորից է տեղափոխվում Գաբիստանի բանտ ։ Միջազգային համաներումը և Եվրոպայի Խորհուրդը նրան համարեցին քաղբանտարկյալ։ 9 տարի բանտարկությունից հետո ազատ է արձակվել համաձայն նախագահի 2003 թվականի դեկտեմբերի 30-ի համաներման մասին հրամանի։
Հետագա կարիերան
Հաջ է կատարել Մեքքա ։ 2008 թվականի ապրիլին Իսգանդար Համիդովը հրաժարվել է Ադրբեջանի Նացիոնալ-դեմոկրատական կուսակցության նախագահի պաշտոնից։ ԱՊԱ լրատվականին տված հարցազրույցում Համիդովը հաճախ ասել է՝
Իր քաղաքական կարիերայի մասին նախկին ներքին գործերի նախարարը ասել է՝
Եղբայրը՝ Սարդար Համիդովը եղել է նախկին Թարթառի շրջանի նախկին գործադիր իշխանության ղեկավարը, նա ևս դատապարտվել է։
Կամպոռեալե
Կամպոռեալե  (Camporeale), կոմունա Իտալիայում, Սիցիլիա մարզի Պալերմո գավառում ։
Բնակչությունը կազմում է 3711 մարդ, բնակչության խտությունը կազմում է 98 մարդ/կմ²։ Զբաղեցնում է 38 կմ² մակերես տարածք։ Փոստային ինդեքսն է՝ 90043։ Հեռախոսային կոդը՝ 0924։
Կամպոռեալեն սահմանակից է Ալկամո, Մոնրեալե մունիցիպալիտետներին։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Alcatel
Alcatel (կարդացվում է Ալկատել), նախկինում ֆրանսիական ընկերություն, հեռահաղորդակցման սարքավորումների հաշխարհային շուկայի առաջատարներից մեկն է։ Շտաբ կայանը գտնվել է Փարիզում։
Հիմնվել է 1898 թվականին Էլզասում ֆրանսիացի ինժեներ Պիեռ Ազարիայի կողմից որպես Compagnie Générale d’Electricité (CGE)։ 2006 թվականի ապրիլին Alcatel-ը հայտարարել է իր խոշոր մրցակցի՝ ամերիկյան Lucent Technologies-ի հետ միավորվելու մասին։
Միավորումից առաջ տնօրենների խորհրդի նախագահն ու գլխավոր ղեկավարը եղել է Սերժ Չուրուկը։
Գործունեություն
Alcatel-ը գործել է աշխարհի ավելի քան 130 պետություններում՝ մատուցելով հեռահաղորդակցության համար նախատեսված սարքավորումների և ծրագրերի մատակարարման ծառայությունների խումբ։ Ընկերության գործունեությունը իրականացվել է երեք հիմնական սեգմենտներով՝ ընկերության երեք բիզնես-խմբերի միջոցով․ դրանք են՝ Fixed Communications Group, Mobile Communication Group և Private Communication Group։ Alcatel ընկերությունը սպառողների շրջանում առավել հայտնի է բջջային կապի իր սարքավորումներով, որոնք լայն տարածում են ստացել ամբողջ աշխարհում։
Դրանից բացի ընկերության կազմի մեջ է մտել ենթաբաժին, որն զբաղվում էր ազդանշանային, ինչպես նաև երկաթուղիների շարժման ղեկավարման համակարգերի մշակմամբ և արտադրությամբ։ Alcatel-ի մյուս կարևոր ենթաբաժիներից մեկն է Alcatel Space-ը, որը զբաղվում էր երկրի գեոստացիոնար և ցածրաուղեծրային արհեստական արբանյակների մշակմամբ և արտադրությամբ։
2004 թվականին Alcatel-ի բջջային հեռախոսների թողարկման և չինական TCL ընկերության համանման ենթաբաժիններն ստեղծեցին համատեղ TCL & Alcatel Mobile Phones Limited (TAMP) ձեռնարկությունը, որի բաժնետոմսերի 55 %-ը պատկանում էր TCL-ին, իսկ 45 %-ը՝ Alcatel-ին։ Alcatel-ի հեռախոսների արտադրման բոլոր գործարանները տեղափոխվել են Չինաստան։ 2005 թվականին TCL-ը գնել է ընդհանուր կազմակերպության մնացած բաժնետոմսերը, որոնք պատկանում էին Alcatel-ին և կնքել արտոնագրային համաձայնություն 10 տարի ժամանակով։ TAMP ձեռնարկությունն վերանվանվել է TCT Mobile Limited.։
2006 թվականին անձնակազմի թիվը կազմել է 57,7 հազար մարդ։ 2005 թվականի տվյալներով՝ ընկերության շահույթը կազմել է €13,1 միլիարդ։
Nokia-ն հայտարարել է Alcatel-Lucent ընկերության գնման վերաբերյալ համաձայնության մասին։ Նախկինում լուրեր էին տարածվել, թե երկու ընկերությունների մենջերների բանակցությունների նպատակը միայն Փարիզում տեղակայված Alcatel-Lucent անլար սարքավորումների բիզնեսի ձեռքբերումն է։ Ֆիննական արտադրողի կայքում նշված է գործարքի արժեքը՝ 15,6 միլիարդ եվրո։ Գործարքն արժանացել է երկու ընկերությունների խորհուրդների տնօրենների հավանությանը։ Այն ավարտվել է 2016 թվականին՝ Nokia բաժնետերերի խորհրդի հավանությանը և ղեկավար մարմինների հաստատմանն արժանալուց հետո։ Միացյալ կազմակերպությունը ստացել է Nokia Corporation անվանումը, որի շտաբ-կայանը տեղակայված է Ֆինլանդիայում, ինչպես նաև այն նշանակալի գործունեություն է ծավալում Ֆրանսիայում։ Տնօրենների խորհրդի ներկայացուցիչը կլինի Ռիստո Սիիլասման (Risto Siilasmaa), իսկ գլխավոր տնօրենը՝ Ռաջիվ Սուրին (Rajeev Suri)։
Մրցանակներ
2012 թվականին Alcatel-ը հաղթել է դիզայն նախագծով միջազգային ֆորումում, իր One Touch 818 և Onetouch 355 Play բջջային հեռախոսների մոդելներով։
Մոդել
Առաջին Alcatel հեռախոսն Ot Easy HF մոդելն է, որը թողարկվել է 1998 թվականին։ Alcatel A5 LED-ը հանդիսանում է առաջին Android սմարթֆոնը։
Ծանոթագրություններ
Կատեգորիա:Ֆրանսիայի ընկերություններ‎ Կատեգորիա:ՆԱՍԴԱՔ-ում ցուցակված ընկերություններ
Ակվա (Չիկագո)
Ակվա (Aqua), Չիկագոյում 87-հարկանի երկնաքերի անվանում։ Երկնաքերի բարձրությունը՝ 262 մ է։ Երկնաքերի ընդհանուր մակերոսը՝ 177 000 մ² է։
Նշանակություն
Շենքը բազմաֆունկցիոնալ է, 1-ից մինչև 18-րդ հարկերը զբաղեցնում են հյուրանոց 215 համարներով, 19-ից մինչև 52-րդ հարկերը՝ բնակելի բանակարաններ իսկ 53-ից 80-րդ հարկերը՝ պենտհաուսները։ Շենքի տակ գտնվում է ընդհատակյա ավտոկայանատեղին։
Ճարտարապետություն
Շենքի նախագիծը կազմել է Չիկագոյի ճարտարապետական կազմակերպություն «Գանգ Արկիտեկտստ ստուդիան» (Studio Gang Architects)։ Այդ երկնաքերը աչքի է ընկնում իր «կանաչ տանիքով» (green roof)՝ տեղակայված շենքի տանիքում, որը համարվում է Չիկագոյի ամենամեծ կախովի այգիներից ամենամեծը։ Կախովի այգու մակերեսը կազմում է 743 մ²։
Արտաքին հղումներ
Կատեգորիա:Չիկագոյի երկնաքերեր
Բարի լուրեր Վատիկանից
«Բարի լուրեր Վատիկանից» (Good News from the Vatican), ամերիկացի գրող Ռոբերտ Սիլվերբերգի ֆանտաստիկ պատմվածքը։ Գրվել է 1971 թվականին։ 1972 թվականին դարձել է «Նեբյուլա-1971» մրցանակի դափնեկիր՝ որպես տարվա լավագույն ֆանտաստիկ պատմվածք ։ 1989 թվականին Ալեքսանդր Կորժենևսկին այն թարգմանել է ռուսերեն։
Սյուժե
Վատիկանում սպասվում է նոր Հռոմի Պապի ընտրություն։ Կոնկլավը ձգվում է բավականին երկար և ոչ մի կերպ չի կարողանում գալ այն որոշման, թե ով պիտի զբաղեցնի Պապի գահը։ Անսպասելիորեն ի հայտ է գալիս ռոբոտի թեկնածությունը։ Ամբողջ աշխարհը ապասումից քարանում է․ կարո՞ղ է արդյոք հռոմեական֊կաթոլիկ եկեղեցին գլխավորել մեխանիկական արարածը։ Արդյունքում, Հռոմի Պապ են ընտրում հենց ռոբոտին, որը, դուրս գալով իրեն սպասող բազմության առջև, օրհնում է բոլորին և բարձրանում երկինք, մինչև վերջնականապես անհետանում է ամպերի մեջ ։
Հրապարակում
Պատմությունն առաջին անգամ հրատարակվել է 1971 թվականին՝ Թերի Քարի անթոլոգիայում («Universe 1»)։ Հաջորդ տարի հրատարակվում է ևս երկու՝ Լեսթեր դել Ռեյի «Best Science Fiction Stories of the Year» և Լլոյդ Բեգլա կրտսերի «Nebula Award Stories 7» ժողովածուներում ։
Քննադատություններ
Համաձայն «Գիտական ֆանտաստիկայի հանրագիտարանի»` պատմվածքը նվիրված է «ռոբոտի ինտեգրմանը մարդկային կրոնական մշակույթին» ։ Պոլ Բրայանսը նշում է, որ դեռ առաջին պարբերությունից երևում է պատմության երգիծական կազմը, որտեղ մրցակից կարդինալների անունները իտալերենով «սրբիչ» և «արտիճուկ» բառերն են ։ Մալքոլմ Էդվարդսը այս պատմությունը դասում է 1970-ական թվականների սկզբին հրատարակված պատմությունների խմբին, որոնք ավելի փորձագիտական էին, քան ավելի լայնածավա;ժլ ստեղծագործությունները։ Պատմվածքն ունի այնպիսի մեթոդների ազդեցություն, ինչպիսիք օգտագործում էին Դոնալդ Բարտմելը և Ռոբերտ Կուվերը։ Այդ պատմվածքներում Սիլվերգը հեգնում է գիտական ֆանտաստիկայի ավանդական թեմաները ։
Արտաքին հղումներ
Կատեգորիա:Ֆանտաստիկ գրականություն Կատեգորիա:Ֆանտաստիկ վեպեր
Ավիզ
Ավիզ (Avise), կոմունա Իտալիայի Վալե դ'Աոստա ինքնավար մարզում։
Բնակչությունը կազմում է 966 մարդ (2008 թվականի տվյալներով)։ Բնակչության խտությունը՝ 16 մարդ/կմ²։ Տարածքը՝ 59 կմ²։ Փոստային ինդեքս՝ 10060։ Հեռախոսային կոդ՝ 0121։
Կոմունայի հովանավորն է Սուրբ Բրիքսիոս Տուրը (Brizio di Tours): Տոնը նշվում է նոյեմբերի 13-ին։
Ժողովրդագրություն
Բնակչության դինամիկա
Վերոնիկա Գուերին
Սյուժե
«Sunday Independent» թերթի թղթակից Վերոնիկա Գուերին, գրում է Դուբլինում անօրինական ճանապարհով թմրանյութերի շրջանառության մասին։ Նրա լրագրողական հետաքննությունը առնչվում է ինչպես հասարակ դեռահաս-թմրրամոլներին, այնպես էլ խոշոր թմրաբարոնների, աստիճանաբար խորանում է։ Վերոնիկայի նկտմամբ մահափորձ են կատարում։
Նրա իրազեկիչը, սեփական կաշին փրկելու և կասկածները նարկոմաֆիայի ղեկավար Ջոն Գիլիգանից հետ քաշելու համար, սկսում է Վերոնիկային կեղծ տեղեկատվություն տրամադրել և որպես շեղող հանգամանք մատնում է Ջերի Հաթչ անունով հանձագործի «Վանական» մականունով։ Վերոնիկան սկսում է մշակել այդ գիծը, բայց շուտով հասկանում է, որ Հաթչը շղթայում չափազանց փոքր օղակ է։ Այնուամենայնիվ նա շարունակում է հետաքննությունը, և ի վերջո նարկոմաֆիայի ղեկավարները հրաման են արձակում վերացնել խիզախ լրագրողին։
Արտաքին հղումներ
Կատեգորիա:2003 ֆիլմեր Կատեգորիա:Ջոել Շումախերի ֆիլմեր Կատեգորիա:Բրիտանական կենսագրական ֆիլմեր Կատեգորիա:Ամերիկյան կենսագրական ֆիլմեր Կատեգորիա:Անգլերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Բրիտանական քրեական ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Իռլանդական դրամա ֆիլմեր Կատեգորիա:Բրիտանական թրիլեր ֆիլմեր Կատեգորիա:Ամերիկյան թրիլեր ֆիլմեր Կատեգորիա:Touchstone Pictures ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ֆիլմեր թմրանյութերի մասին
Մոնտելեպրե
Մոնտելեպրե (Montelepre), կոմունա Իտալիայում, Սիցիլիա մարզի Պալերմո գավառում ։
Բնակչությունը կազմում է 6202 մարդ, բնակչության խտությունը կազմում է 680 մարդ/կմ²։ Զբաղեցնում է 9 կմ² մակերես տարածք։ Փոստային ինդեքսն է՝ 90040։ Հեռախոսային կոդը՝ +39 091։
Կոմունայում առանձնահատուկ հարգանք է վայելում Տիրոջ Սուրբ Խաչը։ Տոնը նշվում է ամեն տարի հունիսի 13-ին։
Քաղաքում է ծնվել Սալվատորե Ջուլիանոն, սիցիլիացի ավազակ և անջատողական, Իտալիայից Սիցիլիայի անկախության համար լեգենդար մարտիկ։ Մարիո Պուզոյի «Սիցիլիան» ֆիլմի գլխավոր հերոսներից մեկը։
Ծանոթագրություններ
Կատեգորիա:Իտալիայի բնակավայրեր
Երկրաչափություն (Դեկարտ)
«Երկրափաչություն» (La Géométrie), Ռենե Դեկարտի աշխատանքը, որը հրապարակվել է 1637 թվականին՝ Լեյդենում (Հոլանդիա), որպես հեղինակի «Դատողություն մեթոդի մասին» փիլիսոփայական տրակտատի առդիր։ Առաջին հրատարակության մեջ հեղինակի անունը նշված չի եղել։ Սա Դեկարտի միակ ստեղծագործությունն է, որը ամբողջովին նվիրված է մաթեմատիկային. այն հեղինակի կողմից դիտարկվում էր, որպես ընդհանուր մեթոդների կիրառման օրինակ։ 1637 թվականից հետո «Երկրաչափությունը» հրատարակվում էր «Դատողություն մեթոդի մասին» աշխատությունից առանձին։
Դեկարտի «Երկրաչափությունը» դառնում է նոր մաթեմատիկայի զարգացման դարձման կետը։ Այն 17-րդ դարի գլխավոր մաթեմատիկոսների առձեռն գրքերից մեկն էր։ Գրքի գլխավոր կարևորությունը այն էր, որ գիրքն ներառում էր մաթեմատիկայի նոր բաժնի՝ անալիտիկ երկրափաչության շարադրանքը, որը թույլ էր տալիս կոորդինատների համակարգի շնորհիվ թարգմանել երկրաչափական խնդիրը հանրահաշվական լեզվով և հենց այդ ձևով պարզեցնում էր նրանց ուսումնասիրումը և լուծումը։ Բացի դրանից Դեկարտը իր աշխատության մեջ օգտագործում էր հարմար մաթեմատիկական նշանակում, որը այդ պահից սկսած գիտության մեջ դառնում է բոլորի կողմից ընդունված։ Վերջապես, Երկրաչափությունը սկսում է մաթեմատիկոսների ուշադրության տեղափոխման գործընթացը թվային մեծությունների ուսումնասիրումից՝ նրանց միջև տիրող կախվածության ուսումնասիրմանը (ժամանակակից տերմինաբանությամբ՝ ֆունկցիա)։
Երկրափաչություն աշխատության հետևանքով մաթեմատիկայի շրջանակներում տեղի ունեցած հեղափոխական փոխակերպումները թույլ են տալիս Դեկարտին լուծել մի շարք խնդիրներ, որոնք հին մեթոդներով լուծվելու հնարավորություն չունեին։ Դեկարտյան մոտեցումը 17-րդ դարավերջին Նյուտոնի և Լեյբնիցի մաթեմատիկական հետազոտությունների համար մշակման հիմք է հանդիսանում։
Նախապատում
Ինչ-որ իմաստով կարելի է ասել, որ Դեկարտը փոփոխում է երկրաչափության և հանրահաշվի գերակայությունները՝ ուղղելով հնագույն մաթեմատիկոսների ռազմավարական սխալները։ Մ.թ.ա 5-րդ դարում ծնունդ է առնում մաթեմատիկայի զարգացման առաջին ճգնաժամը. պյութագորականները հայտնաբերում են, որ քառակուսու անկյունագիծը անհամեմատելի է նրա կողմի հետ, ավելի ճիշտ նրանց փոխադարձ կապը (\sqrt{2}) չի կարելի արտահայտել ոչ բնական թվով, ոչ էլ կոտորակային։ Սակայն այլ թվային մարմիններ (բացի բնական թվերից) անտիկ մաթեմատիկոսները չէին ընդունում, անգամ կոտորակները դիտարկվում էին նրանց կողմից ոչ որպես թվեր, այլ որպես հարաբերակցություն։ Ելքը կարողանում է գտնել Եվդոքս Կնիդսկին մ.թ.ա 4-րդ դարում. նա թվերի շարքին է դասում նաև երկրափաչական մեծությունները (երկարություն, մակերես, ծավալ)։ Համասեռ մեծությունների համար կային առաջին արիֆմետիկ գործողությունները։ Եվդոքսի թեորեմը շարադրվում է Էվկլիդեսի հինգերորդ գրքում և այն օգտագործվում էր Եվրոպայում մինչև 17-րդ դարը։ Թվերի մասին Էվկլիդի թեորեմները պետք էր առանձին ապացուցել մեծությունների համար, այո և մեծությունների արիֆմետիկան էականորեն աղքատ էր, քան թվայինը՝ զուտ անգամ նրա համար, որ վերաբերում էր համասեռ մեծություններին ։
Նոր ժամանակներում պարզ դարձավ, որ թվային հանրահաշվի հիման վրա երկրափաչություն կազմելը սխալ է։ Օրինակ՝ երկրափաչության տեսակետից x^2+x և անգամ x^4 արտահայտությունը չունեն երկրափաչական մեկնաբանում (որոշված չէ արդյունքի մեծության ֆիզիկական չափականությունը) և այդ իսկ պատճառով իմաստ չկար․ նույնը վերաբերվում է նաև բացասական թվերին ։
Դեկարտը գնում է այլ ճանապարհով․ հանրահաշվից երկրաչափություն կազմելու փոխարեն, նա երկրափաչությունից հանրահաշիվ է կազմում և այդ ճանապարհը թվում էր ավելի պտղատու։ Այն հնարավոր դարձնելու համար, Դեկարտը ընդլայնում է թվի հասկացողությունը․ այն ներառում էր իրական թվերը՝ այդ թվում նաև իռացիոնալները և համարվում էր վերացարկված, այսինքն՝ երկրափաչությունից առանձին։ Առանձին երկրափաչական մեծության հասկացությունը այլևս դառնում է ավելորդ։ Երկրափաչության հանրահաշվականացումը թույլ էր տալիս նաև հայտնաբերել երկրափաչական խնդիրների առանձին գծերը, որոնք թվում են բացառապես անկախ ։
Նախորդներ
Դեկարտը իր նշմամբ աշխատությունը ստեղծելիս ընդհանրապես չի հիմնվել այլ գիտնականների աշխատանքների վրա, ինչը Վալլիսին և մի քանի այլ մաթեմատիկոսների առիթ է տալիս մեղադրել նրան այլ հանրահաշվագետների մտքերի բանագողության մեջ, մասնավորապես Հերիոտի և Ժիրարի։ Ընդ որում իր մյուս տրակտատը՝ «Դիօպտրիկան», Դեկարտը այնպես է կառուցել, իբր մինչև իր գործունեության ծավալումը ոչ ոք մաթեմատիկական օպտիկայով չէր զբաղվել։
Դեկարտի վրա շատ մեծ ազդեցություն է թողել Ֆրանսուա Վիետը, ով նշանակումային հանրահաշվի հիմնադիրն էր։ Ինչպես նշվել է վերևում իր աշխատության հիմնական մտքերը Դեկարտը սկսել է մշակել 1619 թվականին, այնպես որ իր համակարգի հանգուցային կետերում նա ամբողջովին ինքնուրույն է։ Դրա մասին փաստում է նաև իր լայնարձակ գրվածքը։ Ժիրարը Դեկարտից առաջ կազմավորել էր հանրահաշվի հիմնական դրույթը (1629), իսկ Հերիոտը առաջին անգամ ուսումնասիրել էր բազմանդամի տարալուծումը գծային արտադրյալների (1631)։ Ժիրարի և Հերիոտի մաթեմատիկական նշանակումները Դեկարտը չէր օգտագործում, իսկ Հերիոտի գրքի հետ ծանոթանում է իր աշխատության լույս աշխարհ գալուց հետո։ Դեկարտը ակտիվ կերպով նամակներով փոխանակվում էր Պիեռ Ֆերմայի հետ, որը նույնպես կարող էր հավակնել անալիտիկ երկրափաչության հիմնադրողի կոչմանը, սակայն Ֆերմայի ազդեցությունը Դեկարտի աշխատանքներում չի զգացվում։ Իր նախորդներից ոչ ոք չէր առաջարկել մաթեմատիկայի այդքան արմատական բարենորոգում՝ ինչպես Դեկարտը։
Խնդիրների լուծման ունիվերսալ տարբերակ
Նշանակումային երկրափաչություն ստեղծելու ամբողջ կարևորության մեջ, Երկրափաչություն աշխատության հրապարակման միջոցով Դեկարտը ցանկանում է հասնել ավելի մեծ մասշտաբային նպատակի՝ մաթեմատիկական խնդիրների առավելապես ընդհանրական մեթոդի տալուն։ Այդ ընդհանուր (ինչպես մտածում էր նա) մեթոդը Դեկարտը առաջարկում է հետևյալ ձևով։ Մաթեմատիկական խնդիրներից շատերը վերջնական հաշվով կարող են կապակցված լինել հանրահաշվական հավասարումներին կամ այդպիսի հավասարումների համակարգերին։ Այդ իսկ պատճառով խնդրի լուծումը զուտ այդ հավասարումների արմատների հաշվումն է։ Եթե խնդրի լուծման ժամանակ առաջանում են ոչ թե հանրահաշվական, այլ անդրացիկ հավասարումներ, ապա նրանց համար Դեկարտը մտածում էր, որ լուծման ընդհանուր մեթոդ գոյություն չունի։ Արմատների փաստացի հաշվման համար Դեկարտը օգտագործում է գրաֆիկական մեթոդը՝ արմատները ստացվում են որպես ուղիղների, շրջանագծերի և այլ հանրահաշվական կորերի հատման կետեր։ Դեկարտին հայտնի է եղել, որ m և n աստիճանների երկու կորերի կառուցումը թույլ է տալիս լուծել որոշ mn աստիճանների որոշ հավասարումներ։
Օրինակ՝ այս հավասարումը լուծելու համար․ Դեկարտը ներկայացնում էր այն համակարգի տեսքով․
Առաջին հավասարումը ներկայացնում է պարաբոլը հարթության վրա (x, z), երկրորդը՝ շրջանագիծը և մնացել է միայն գտնվել նրանց հատման կետերը։ Դեկարտը ցույց է տվել, որ համանման մեթոդներով կարելի է լուծել հինգերորդ և վեցերորդ կարգի հավասարումներ, որոնց համար գոյություն չունի հանրահաշվական բանաձև նման՝ Կարդանոյի բանաձևի։
Հավասարման մեջ մտնող բոլոր արտահայտությունները Դեկարտը տեղափոխել է ձախ մաս, այնպես որ աջ մասը միշտ հավասար է զրոյի․ այս տեխնիկան անհրաժեշտ դարձրեց ուսումնասիրել հավասարման ձախ մասում գտնվող բազմանդամի արմատները գտնելու գործընթացը և այդ արմատների հետ կապված հավասարումների գործակիցները։
Թվի հասկացության ընդհանրացում
Ինչպես ցույց տրվեց վերևում, Դեկարտը ի տարբերություն անիկ հեղինակների, միավորել է թվերը և երկրափաչական մեծությունները։ Այդ նույն ժամանակ նա առանձնացրել է երեք տիպի թվեր․ ամբողջ, կոտորակային և իռացիոնալ։ Էական տարբերություններ նրանց միջև Դեկարտը չի թվել, քանի որ ուսումնասիրելով պարբերական կորերը և նրանց հանրահաշվական ձևը անհամատեղելի է ռացիոնալ թվերով պյութագորական սահմանափակումների հետ։ Դեկարտը նաև քայլեր է կատարել բացասական թվերի դրականացման հարցում՝ ներկայացնելով նրանց որպես դրականներին հակադիր կտորներ։ Չնայած ըստ ավանդույթի Դեկարտը բացասական արմատները անվանել էր «կեղծ», սակայն նա միավորում է նրանց «իրականների» հետ, ավելի ճիշտ դրականների հետ ընդգրկում է «իրական արմատների» մեջ։
Դեկարտի բարենորոգումը իրականացված էր ամբողջ, կոտորակային և իռացիոնալ թվերի «իրավունքների հավասարեցման» համար։ Այս երկարամյա գործընթացը ավարտին էր հասցրել Նյուտոնը, ով իր «Ունիվերսալ թվաբանություն» (1707) աշխատության միջոցով դասական դասակարգում էր տվել իրական թվերին, որպես չափման արդյունքի եզակի չափանիշ ։
Թվի հասկացության տակ մենք չենք հասկանում այնքան միավոր, ինչքան ինչ-որ մեծության վերացական վերաբերմունքը նույն տեսակին պատկանող մեկ այլ մեծության հետ, որը ընդունված է որպես միավոր։
Վերլուծական երկրաչափություն
Կորդինատային մեթոդի սկզբավորումը պատմաբանները դեռևս հայտնաբերել են Ապոլլոնիոս Պերգացու «Կոնուսաձև հատում» (մ.թ.ա 3-րդ դար) աշխատության մեջ։ Վերլուծական երկրաչափության հիմնական մտքերը Դեկարտը տալիս է թղթին 1632 թվականին։ Հանրահաշվական լեզվով երկրաչափական հատկությունների կազմավորման սկզբունքը Դեկարտի հետ միաժամանակ մշակում էր մեկ այլ ֆրանսիացի հայտնի մաթեմատիկոս՝ Պիեռ Ֆերման, սակայն նրա աշխատությունները հեղինակի կյանքի ընթացքում չեն հրապարակվում։ Ֆերմայի մոտեցումը նմանություններ ուներ դեկարտյանի հետ, սակայն զիջում էր վերջինիս պարզությամբ և շարադրման խորությամբ։
Դեկարտի կորդինատային համակարգը ինչ-որ չափով տարբերվում էր ժամանակակիցից։ Դեկարտը կենտրոնանում էր կորդինատային սկզբնակետի հարթության վրա և կորդինատային հարթության դրական ուղղության վրա (նա դիտարկում էր միայն դրական կորդինատները, ընդ որում օրդինատների ուղիղը նրա մոտ հորիզոնական է), ինչից հետո այդ ուղղության վրա պրոյեկտում է ուղղահայաց կամ այլ կենտրոնացված անկյուն, հետազոտվող կետի թեքը և փաստացի ստանում է երկրորդ կորդինատը (աբսցիսը) որպես պրոյեկտված հատվածի երկարություն։ Դրանից հետո Դեկարտը այդ թեքի համար հարաբերակցություն է տանում, որը կապում է աբսցիսը և օրդինատը (թեքի հավասարում)։ Դրանից հետո այս թեքի հետ կապված ցանկացած երկրափաչական պնդում կարելի է լուծել բացառապես հանրահաշվորեն՝ թեքի հավասարման միջոցով, չդիվելով որևէ գծագրի օգնության։ Ընդ որում հնագույն ավանդույթին որպես տուրք Դեկարտը հիմնականում կիրառում է և իր հավասարումների երկրաչափական բացատրությունները։ Հատկանշական է, որ աբսցիս, օրդինատ, կորդինատ տերմինները ժամանակակից իմաստով սկսել են կիրառվել ավելի ուշ՝ Լայբնիցի ժամանակներով, իսկ կորդինատների երկրորդ ուղղությունը առաջին անգամ տարել է Դեկարտի մեկնաբան Կլոդ Ռաբուելը (Claude Rabuel, 1669-1728) հետմահու Դեկարտի «Երկրափաչությանը» որպես հավելում հրատարակելով։
Դեկարտը առանձնացրել է բոլոր չընդհատվող թեքերը երկրաչափական և մեխանիկական խմբերի. առաջին խմբին պատկանողները տարբերվում են նրանով, որ նրանց կարելի է ներկայացնել հանրահաշվական հավասարման միջոցով։ Մեխանիկական թեքերը ինչպիսիք են գալարները և կվադրատրիսները Դեկարտը դուրս է հանել իր հետազոտությունների սահմաններից։ Նա անցկացրել է պատմության առաջին հանրահաշվական տարբեր աստիճանների հարթ թեքերի դասակարգումը, որը հետագայում ներկայացվել է Նյուտոնի կողմից կատարած մի քանի հավելումներով ։ Դեկարտը պարզորեն գիտակցում էր, որ նրա հանրահաշվակայնացումը իր մեջ վտանգներ է պարունակում. կորդինատների համար նախատեսված բանաձևերից հետևություններ կատարելով, հարկավոր էր ամեն անգամ ստուգել, որ այդ որոշումները կախում չունեն կորդինատային համակարգից և չեն համարվում տվյալ կորդինատային համակարգի որևէ յուրահատկության հետևանք։ Դեկարտի քննարկումները հետևյալ թեմայի շրջանակներում հիմք են դնում ինվարիանտների թեորեմին։
Դեկարտի նշանակումները
Դեկարտի մոտ հանրահաշվական նշանակումների ամբողջությունը գործնականապես ստացել է ժամանակակից տեսք. Երկրաչափությունը պատմության առաջին գիրքն է, որի մեջ բանաձևերը այնպես են ներկայացված, որ ժամանակակից ընթերցողը կարդալիս ինչ-որ խնդիրների առաջ չի կանգնի։ Դեկարտը առաջարկել էր հայտնի պարամետրերի համար օգտագործել այբուբենի սկզբնական տառերը. a,b,c\dots,, իսկ անհայտների համար՝ վերջին տառերը. x,y,z: Վերջին նշանակումները Դեկարտը նաև օգտագործել էր կորդինատային գրաֆիկների կառուցման նպատակով։ Անձամբ Դեկարտը սահմանափակվում էր հարթ թեքերի կիրառմամբ. տարածաչափական կորդինատների օգտագործումը ակտիվորեն սկսել էր Կլերոն՝ ավելի ուշ ։
Քորթնի Բի Վենս
Քորթնի Բեռնար Վանս (Courtney Bernard Vance, ), ամերիկացի դերասան։
Կյանք և կարիերա
Վանսը ծնվել է Միչիգանի Դեթրոյթ քաղաքում և 1982 թվականին ավարտել է Հարվարդի համալսարանը, այնուհետև Եյլի դրամայի դպրոցում ստացել է կերպարվեստի մագիստրոսի կոչում։ դրամատիկական դպրոց ։ Այնտեղ նա ծանոթացել է իր ապագա կնոջ՝ դերասանուհի Անջելա Բասեթի հետ։ Նրանք ամուսնացել են 1997 թվականին, իսկ 2006 թվականին Բասեթը երկվորյակներ է ծնել ։
Իր կարիերայի ընթացքում Վանսը երեք անգամ առաջադրվել է թատրոնի բարձրագույն պարգևի՝ «Թոնի»-ի. 1987 թվականին, 1991 թվականին և վերջապես մրցանակը ստացել է 2013 թվականին ՝ «Բախտավորը» պիեսում օժանդակ դերակատարման համար ։ 1999 թվականին նա առաջադրվել է «Անկախ ոգի» մրցանակի` լավագույն դերասան անվանակարգում՝ Showtime-ի «Կույր հավատք» ֆիլմում խաղալու համար ։
Վանսը նշանակալի դերեր է խաղացել մի քանի ֆիլմերում, այդ թվում՝ «Համբուրգերի բարձրություն», «Որս «Կարմիր Հոկտեմբերի ետևից»», «Հաք Ֆիննի արկածները», «Վտանգավոր մտքերը», «Քահանայի կինը» և «Տիեզերական կովբոյները»։ Վանսը ամենաերկար ժամանակն աշխատել է հեռուստատեսությունում ՝ սկսելով «Երեսուն և ավելի», «Օրենք և կարգ» и «Այժմ ցանկացած օր» հեռուստասերիալից։ 2001- 2006-ական թվականներին նկարահանվել է NBC-ի «Օրենք և կարգ.Հանցավոր մտադրություն» հեռուստասերիալում, մարմնավորելով շրջանային դատախազի օգնականի դերը։
Ծանոթագրություններ
Կատեգորիա:Հարվարդի համալսարանի շրջանավարտներ Կատեգորիա:«Թոնի» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի պրոդյուսերներ Կատեգորիա:Ամերիկացի հեռուստապրոդյուսերներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:20-րդ դարի ամերիկացի դերասաններ Կատեգորիա:21-րդ դարի ամերիկացի դերասաններ Կատեգորիա:Ամերիկացի տղամարդ թատերական դերասաններ
Ծովային ընձառյուծ
Ծովային ընձառյուծ՝ (Hydrurga leptonyx), նման է իսկական փոկերի, հիմնական բնակավայրը և կեցության վայրերը գտնվում է հարավային օվկիանոսում։ Իր անվանումը ստացել է իր խայտաբղետ մաշկի, ինչպես նաև նրա գիշատիչ պահվածքի։ Ծովային ընձառյուծը սնվում է հիմնականում տաքարյուն ողնաշարավորներով, ինչպես նաև պինգվիններով և երիտասարդ ծովային առյուծներով։
Արտաքին տեսք
Ծովային ընձառյուծն ունի շատ կարգավորված մարմին, որը թույլ է տալիս մեծ արագություն զարգացնել ջրում։ Նրա գլուխը հարթ է և կարծես թե նման է սողունի։ Առաջնային թիակները շատ երկար է և արագության ժամանակ թույլ է տալիս ծովում խուսափել հարվածներից։ Արական սեռի ներկայացուցիչները հասնում են 3 մ-ի, բայց մի քանի նույն սեռի ներկայացուցիչներ կարող են հասնել 4 մ-ի։ Որձերը հիմնականում 270 կգ-ից ավել են լինում, իսկ էգերը կարող են հասնել մինչև 400 կգ-ի։ Գույնը մարմնի վերևի մասում մուգ մոխրագույն է, իկ ներքևում բաց սպիտակ։ Գլխի և թևերի վրա առանձնանում են մոխրագույն երանգները։
Բնակության վայրեր
Այս կենդանին ապրում է Անտարկտիդական ծովերում և հանդիպում են Անտարկտիդական այսբերգերի վրա։ Երիտասարդները շատ հաճախ մոլորվում են և հայտնվում այլ կղզիներում։ Համարվում են ավելի քիչ տեղափոխվող կենդանիններ, ունեն իրենց հիմնական բնակության վայրը, սակայն մերթ ընդ մերթ հանդիպում են Ավստրալիայում, Նոր Զելանդիայում և Կրակի երկրներում։
Սնունդ
Հիմնականում նրանք սնվում են փոքր կենդաններով։ Ձուկը նրանց սննդակարգում երկրորդական դեր է կատարում։ Փոքր կենդանիներին նրանք որսում են շնորհիվ իրենց սուր ատամների, դրա պատճառով էլ նրանք հեշտությամբ որսում են խեցգետիններին, սակայն նրանք համարվում են ավելի քիչ դժվար որսացող կենդանիներ։
Վերարտադրություն
Ծովային ընձառյուծներն ապրում են միայնակ։ Միայն երիտասարդներն են հազվադեպ ապրում զույգերով կամ ոչ մեծ խմբերով։ Նոյեմբերից փետրվար այս կենդանիները ապրում են միայն ջրում, քանի որ այս ժամանակահատվածում է, որ որսերն ու էգերը կարող են մտնել կոնտակների մեջ։ Սեպտեմբերից հունվար սառույցների վրա ծնվում է միակ ձագը, որը հիմնականում սնվում է մոր կաթով 4 շաբաթ։ Երեքից չորս տարեկան հասակում նրանք ունենում են արդեն գիշատչին հատուկ դաժանություն, իսկ նրանց միջին տարիքը տևում է 26 տարի։
Հարձակում մարդկանց վրա
Հաճախ ծովային ընձառյուծները հարձակվում են մարդկանց վրա։ 2003 թվականի հուլիսի 22-ին հարձակման զոհ դարձավ այդ ժամանակ ջրում հայտնված բրիտանացի հայտնի հետազոտող Քրիստի Բրաունը։ Նա 6 րոպեում ատամներով բռնած իջեցրեց մինչև 70 մ, քանի դեռ նա շնչահեղձ չէր եղել։ Սա մինչև այժմ գրանցված մահվան դեպքն էր։ Սակայն հայտնի է նաև շատ դեպքեր, երբ ծովային ընձառյուծները հարձակվել են մարդկանց վրա և չեն կարողացել սպանել։ Նրանք չեն վախենում հարձակվել նավակների վրա, դուրս ցատկելով ջրից բռնում են մարդկանց ոտքերից։ Հիմնականում հարձակվում են իրենց բնակության վայրերում տեղակայված օբյեկտների աշխատակիցների վրա։ Սրա պատճառը հիմնականում ծովային ընձառյուծների ընտրած մարտավարությունն է։ Հարձակվում են կենդանիների վրա ջրից։ Այս կենդանու համար դժվար է ընտրել իր զոհին։ Ի տարբերություն այլ կենդանիների, ինչպես վկայում է կանադացի լուսանկարիչ և ուսումնասիրող Փոլ Նիկլենը, ով լուսանկարել է նրանց հարձակումը պինգվինների վրա, հաստտում է որ այս կենդանիների հետ կարելի է հաստատել խաղաղ հարաբերություններ։ Նրան պատմածի համաձայն ծովային ընձառյուծները հաճախ նրան էին բերում իրենց զոհերին և իր հանդեպ ցուցաբերել են ավելի շատ բարիացական քան ագրեսիվ վերաբերմունք։
Թվաքանակ
Ծովային առյուծներից հետո այս կենդանիները համարվում են Անտարկտիդայի ավելի շատ հանդիպող կենդանի։ Աշխարհի գիտնականնների գնահատականներով նրանց պոպուլացիան Հարավային ծովերում հաշվում է գրեթե 400 հազար։ Մինչ այսօր այս տեսակը ոչնչացման եզրին է։
Գրականություն
Կատեգորիա:Կաթնասուններ Կատեգորիա:Գիշատիչներ Կատեգորիա:Ողնաշարավորներ
Գարուշ Համբարձումյան
Գարուշ Վեմիրի Համբարձումյան (, հայ-ադրբեջանական պետական սահմանագոտու հյուսիսարևելյան հատված, Տավուշի հատված), հայ զինվորական, մայոր, զոհվել է Հայ-ադրբեջանական ռազմական բախման ընթացքում՝ Ադրբեջանի կողմից արձակած կրակից ։
Կենսագրություն
Ծնվել է 1989 թվականի հուլիսի 9-ին։ Ավարտել է Վազգեն Սարգսյանի անվան ռազմական համալսարանը, ստացել է սակրավորի մասնագիտություն և լեյտենանտի զինվորական կոչում։ Նշանակվել է ՀՀ ՊՆ N զորամասի ինժեներասակրավորային դասակի հրամանատար, որից հետո՝ 2015 թվականին՝ ՀՀ ՊՆ N զորամասի ինժեներասակրավորային վաշտի հրամանատար։
2016 թվականին Գարուշ Համբարձումյանն ընդգրկված էր Հայաստանի զինված ուժերի լավագույն սպաների ու հրաանատարների ցանկում ։
Մայոր Գարուշ Համբարձումյանը զոհվել է Ադրբեջանի Հանրապետության կողմից արձակած կրակից, 2020 թվականի հուլիսի 14-ին՝ Հայ-ադրբեջանական պետական սահմանագոտու հյուսիսարևելյան հատվածում։
Հուղարկավորվել է «Եռաբլուր» զինվորական պանթեոնում ։
Հայաստանի նախագահ Արմեն Սարգսյանի հրամանագրով մայոր Գարուշ Վեմիրի Համբարձումյանը հետմահու պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով ։
Ամուսնացած էր, ունի մեկ երեխա ։
Արտաքին հղումներ
Կատեգորիա:1989 ծնունդներ Կատեգորիա:Հուլիսի 9 ծնունդներ Կատեգորիա:2020 մահեր Կատեգորիա:Հուլիսի 14 մահեր Կատեգորիա:Տավուշի մարզում մահացածներ Կատեգորիա:Հայ զինվորականներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Ակմայդան
Ակմայդան, գյուղ Արևելյան Հայաստանում, Կարսի մարզի Կարսի գավառում։ Գտնվում էր Կարս քաղաքից հարավ-արևմուտք ։
Բնակչության մասին տեղեկություններ հայտնի չեն։
Տես նաև
Կատեգորիա:Արևելյան Հայաստանի գյուղեր
Lenovo A6010
Lenovo A6010, Լենովո ընկերության A սերիայի անդրոիդ սմարթֆոն ։ Ներկայացվել է 2015 թվականի հոկտեմբերին։ Աշխատում է անդրոիդ օպերացիոն համակարգի 5,0 տարբերակով ։
Տեխնիկական տվյալներ
Սմարթֆոնը աշխատում է չորս միջուկանի Snapdragon 410 պրոցեսորով, այն ունի Cortex-A53 ճարտարապետություն, Adreno 306 գրաֆիկական պրոցեսորով ։ Ունի 8/16 գիգաբայթ  հիշողություն,  2 ԳԲ  օպերատիվ հիշողություն, նաև ունի microSD-քարտի հնարավորություն։ Սարքն ունի  հետին մեկ 8 մեգապիքսել  տեսախցիկ  և  առջևի  2 մեգապիքսել տեսախցիկ,  կարող է նկարել մինչև  720p  վիդեո։ Սմարթֆոնը սնուցվում է  2300 միլիամպեր ուժակուտակիչով։ Սմարթֆոնը ունի IPS  ստանդարտի, 720x1280  5 դյուրմ էկրան :A6010- ը կթողարկվի Android Lollipop օպերացիոն համակարգով ։
Արտաքին հղումներ
Կատեգորիա:Սմարթֆոններ
Նինո Փուրցխվանիձե
Նինո Փուրցխվանիձե, վրացի ռեժիսոր, ճարտարապետ։